Ionien — Miletos (Balat) [Aa: Apollonia ad Rhynd.] — Mitte 2.Jh.v.Chr. — Rehm, IMilet I 3 Nr.155
Region: Asia Minor — Mysia

ο δημος ο απολλωνιατων των προς τωι ρυνδακωι τον δημον τον μιλησιων. [ε]δοξεν τηι βουληι και τωι δημωι οι αρχοντες ειπαν επει πεμφθεισης πρεσβειας προς τον δημον τον μιλησιων περι του ανανεωσασθαι την υπαρχουσαν προς αυτον τωι δημωι ημων δια την αποικιαν συγγενειαν μιλησιοι διακουσαντες των πρεσβευτων μετα πασης ευνοιας και επισκεψαμενοι τας περι τουτων ιστοριας και ταλλα εγγραφα απεκριθησαν την πολιν ημων επι της αληθειας γεγενησθαι αποικον της εαυτων πολεως διαπραξαμενων των προγονων καθ ους καιρους εκπεμψαντες στρατευμα και εις τους [κ]ατα τον ελλησποντον και την προποντιδα τοπους κρατησαντες δορατι των ενοικουντων βαρβαρων κατωικισαν τας τε αλλας ελληνιδας πολεις και την ημετεραν καθηγησαμενου της στρατειας απολλωνος διδυμεως διο αποδεδεγμενων αυτων εκτενως και φιλαγαθως τον τε δημον ημων και τους πρεσβευτας καλως εχον εστιν και τωι ημετερωι δημωι τωι τε απολλωνι τωι διδυμει απονειμαι τα προσ[η]κοντα χαριστηρια συναυξειν δε και τας των πατρωιων [θεω]ν τιμας τε και θυσιας τιμησαι δε και μιλησιους ταις αρ[εσκο]υσαις τιμαις πενψαι δε και πρεσβευτας τους επιτ[ελουντας εκε]ι παντα τωι δημωι και υποδειξοντας μι[λησιοις τα δεδογμενα περι της] προς αυτους ευνοιας αγα[θηι τυχηι δεδοχθαι απολλωνιαταις] των προσηκο[ντων].